ועדת הכלכלה, כנסת 18, פרוטוקול מספר 981, 2013-01-21 11:50

כרמל שאמה-הכהן: אני פותח את ישיבת הוועדה, על סדר-היום תקנות כביש אגרה (כביש ארצי לישראל) (סכומי דמי הגביה) (תיקון), התשע"ג-2012.

כרמל שאמה-הכהן: בבקשה.

חוה ראובני: התקנות הבאות הן בסופו של דבר עניין טכני לגמרי.

חוה ראובני: כיוון שקבענו תקנות דמי גבייה ייעודיות לקטע 3 ו-7, אזי צריך להחריג אותן מתקנות דמי הגבייה הקיימות על כביש 6.

ראובן לבאון: זה עניין פרוצדורלי.

חוה ראובני: זה טכני לגמרי.

כרמל שאמה-הכהן: נא להקריא.

חוה ראובני: "תקנות כביש אגרה (כביש ארצי לישראל) (סכומי דמי הגביה) (תיקון), התשע"ג-2012

איתי עצמון: צריך כמובן לתקן ל-2013 לאורך כל התקנות.

חוה ראובני: כן.

כרמל שאמה-הכהן: מה המשמעות של התקנות האלה?

ראובן לבאון: זה מחריג את התקנות על הקטע המרכזי.

חוה ראובני: זה אומר שהתקנות של קטע מרכזי לא יחולו על הקטע הזה, שלגביו קבענו תקנות נפרדות.

כרמל שאמה-הכהן: בסדר גמור.

כרמל שאמה-הכהן: האם למישהו יש הערות לגבי ההחרגה הזאת?

כרמל שאמה-הכהן: אין.

כרמל שאמה-הכהן: התקנות אושרו.

כרמל שאמה-הכהן: סיימו את הכביש מהר.

כרמל שאמה-הכהן: תודה רבה לכם, הישיבה נעולה.